Alvar Aallon ateljee

Alvar Aallon ateljee on Helsingin Munkkiniemen Tiilimäessä sijaitseva talo, jonka Alvar Aalto suunnitteli vuosien 1955–1956 välillä arkkitehtitoimistonsa työtiloiksi. Ateljeen lähellä Munkkiniemen Riihitiellä sijaitsee Aallon kotitalo. Alvar Aallon ateljee ja kotitalo ovat nykyään osa Alvar Aalto -museota, ja ne ovat rajoitetusti avoinna vierailijoille. Talossa toimivat Alvar Aalto –akatemia sekä museon rakennusperintöyksikkö.

 Arkkitehtuuri 
Tyyliltään talo ei ole perinteinen toimistorakennus. Alvar Aallon kerrotaan sanoneen, että "rakennustaidetta ei voi syntyä konttorimaisessa ympäristössä". Talon pelkistetty ja ikkunaton julkisivu kadulle on valkoiseksi slammattua tiiltä. Yläkerran työtiloista avautuu suuret ikkunat niin itään kuin länteenkin. 
pienoiskuva|322px|Talon yläkerran työskentelytilat.
Taloon rakennettiin lisäosa vuonna 1963, jossa on talon keittiö- ja ruokailutilat. Niitä kutsuttiin nimellä "taverna". Sisäpihalla on amfiteatterimainen pieni tila, jonka tasot on rakennettu luonnonliuskekivestä.

 Lähteet 

 Aiheesta muualla 

Alvar Aallon ateljee Alvar Aalto -säätiön kotisivuilla
ISTV: Alvar Aallon ateljee avasi ovensa vierailijoille
Greatbuildings.com Aalto Studio 

Luokka:Alvar Aallon suunnittelemat rakennukset
Luokka:Helsingin suojellut rakennukset
Luokka:Munkkiniemi
Luokka:Helsingin toimistorakennukset